Príloha č. 2
					
N á v r h

Kúpna zmluva
uzatvorená v zmysle ustanovení § 409 a násl. Obchodného zákonníka č. 513/91 Z.z. v znení zmien a doplnkov

Čl. I. 
Zmluvné strany

P r e d á v a j ú c i:	 
Sídlo:			  
Bankové spojenie:	 
Číslo účtu:		 
IČO:		 	
IČ DPH:		  
Zastúpená:		 

(ďalej len "predávajúci")

K u p u j ú c i:		Krajská prokuratúra Žilina			
Sídlo:		Moyzesova 20, 011 04 Žilina	
Bankové spojenie:	Štátna pokladnica Bratislava
Číslo účtu:		 7000062182/8180
IČO:		 35996072
Zastúpená:		JUDr. Emil Hadbábny, krajský prokurátor
(ďalej len "kupujúci")
		                                          
Zmluvné strany sa dohodli na nasledovných podmienkach, podľa ktorých sa uzatvára táto kúpna zmluva:

                                                                  Čl. II. 						                                                                        Predmet plnenia zmluvy
2.1. 	Predávajúci sa v tejto zmluve zaväzuje dodávať kupujúcemu papier a kancelárske potreby (ďalej len „tovar“), uvedený v prílohe č.1, na základe samostatných písomných objednávok vystavených kupujúcim s určením špecifikácie, množstva a termínu dodávky. 
2.2.	Kupujúci sa zaväzuje tento tovar prevziať a zaplatiť kúpnu cenu v lehote   splatnosti.

Čl. III.
 Doba plnenia
3.1.	Táto zmluva sa uzatvára na dobu určitú od ......................................2014.

Čl. IV.
Kúpna cena
4.1.	Kúpna cena za dodaný tovar je stanovená v prílohe č. 1, ktorá je neoddeliteľnou súčasťou tejto zmluvy.
4.2.	Cena za tovar uvedená v prílohe č. 1 je stanovená vrátane dopravy na miesto dodania, cla, dovoznej prirážky a balenia. 
4.3.	Kúpna cena je stanovená v zmysle zákona NR SR č.18/1996 Z. z. o cenách v znení neskorších predpisov a jeho vykonávacej  vyhlášky MF SR č. 87/1996 Z.z.
4.4.	Kúpnu cenu bez zbytočného odkladu vyúčtuje predávajúci kupujúcemu na základe potvrdeného sprievodného dokladu o prevzatí tovaru (dodací list).
4.5.	Zmluvné strany sa dohodli, že zmeniť kúpnu cenu je možné  iba v prípade zmeny dovoznej prirážky, kurzu €, zmeny colných, daňových, legislatívnych predpisov o viac ako 4 % a v zmysle novelizácie zákona o cenách, ako aj v prípade zvýšenia, resp. zníženia cien vstupného materiálu. Prípadná zmena ceny musí byť odsúhlasená obidvoma zmluvnými stranami písomne, formou dodatku k tejto zmluve.

Čl. V.
 Miesto dodania
5.1.	Miestom dodania predmetu zmluvy je:  
Krajská prokuratúra Žilina, Moyzesova 20, 011 04 Žilina 

Čl. VI.
Dodacie podmienky a zodpovednosť za vady      
6.1.	Predávajúci je povinný na vlastné náklady dodať predmet zmluvy na miesto dodania maximálne do  5 dní od prijatia a potvrdenia objednávky predávajúcim, vrátane dovozu a vykládky tovaru do skladu kupujúceho. 
6.2.	Prevzatie predmetu zmluvy bude kupujúcim, resp. ním povereným pracovníkom,  potvrdené na základe dodacieho listu. Kópia dodacieho listu bude priložená predávajúcim k daňovému dokladu (faktúre).
6.3.	Po realizácii dodávky predávajúci vystaví faktúru, v ktorej bude cena bez DPH, DPH a cena s DPH.
6.4.	Pri doprave tovaru pomocou tretej osoby -  prepravcu -  kupujúci, resp. ním poverená osoba:
a)	ihneď potvrdí prepravný list, na základe ktorého potvrdí prevzatie uvedeného počtu ucelených balení / palety, balíky a pod. / a ich nepoškodenosť; v prípade zistenia akéhokoľvek rozdielu počtu ucelených balení, alebo ich poškodenia, zabezpečí kupujúci komerčný zápis, aby bol tento dostatočným podkladom pre uplatnenie reklamácie voči prepravcovi; v opačnom prípade reklamácia na dopravu nemôže byť predávajúcim akceptovaná,

b)	ihneď potvrdí prepravcovi dodací list, pokiaľ je predávajúcim zasielaný prostredníctvom prepravcu, alebo oboznámi sa s dodacím listom, ktorý tvorí súčasť zásielky najneskôr do 24 hodín od jej doručenia. Na základe priloženého dodacieho listu odkontroluje kupujúci dodaný tovar: najmä sortiment, množstvo tovaru a jeho kvalitu. V prípade, ak zásielka neobsahuje dodací list, kupujúci túto skutočnosť oznámi vo vyššie uvedenej lehote predávajúcemu, ktorý mu dodací list doručí elektronickou poštou. Doručením nového dodacieho listu začína plynúť kupujúcemu nová 24 hodinová lehota na prekontrolovanie tovaru.

6.5.	Reklamácie môže kupujúci uplatniť písomne na adresu sídla predávajúceho v nasledovných prekluzívnych lehotách:

a) v lehote 24 hodín od doručenia zásielky môže uplatniť reklamáciu:
-  na druh
-  na množstvo
-  na zjavné vady
b) v záručnej lehote 24 mesiacov od doručenia zásielky:
na chyby akostné a skryté 

6.6.	Zodpovednosť predávajúceho za vady, na ktoré sa vzťahuje záruka nevzniká, ak tieto vady boli spôsobené po prechode nebezpečenstva škody na tovare vonkajšími udalosťami a nespôsobil ich predávajúci alebo osoby, s ktorých pomocou predávajúci plnil svoj záväzok. 

6.7.	Predávajúci sa zaväzuje vyriešiť oprávnenú reklamáciu do 20 dní od jej doručenia.
6.8.	Predávajúci počas trvania záručnej doby zodpovedá kupujúcemu za všetky dohodnuté vlastnosti predmetu zmluvy a za to, že bude dodaný v dohodnutom množstve, akosti a že si tieto vlastnosti počas záručnej doby zachová.

Čl. VII. 
Platobné a fakturačné podmienky
7.1.	Kupujúci je povinný vykonať úhradu faktúry do 30 dní od jej vystavenia a to na bankový účet predávajúceho. Pri bezhotovostnej platbe je faktúra zaplatená až dňom pripísania fakturovanej sumy na účet predávajúceho v peňažnom ústave v zmysle                § 339 ods.2 Obch. zákonníka.     

7.2.	Predávajúci nie je oprávnený požadovať od kupujúceho zaplatenie preddavku na  predmet zmluvy.
7.3.	Faktúry musia obsahovať náležitosti daňového dokladu a dodací list potvrdený kupujúcim o prevzatí predmetu plnenia
 
Čl. VIII.
 Nadobudnutie vlastníckeho práva
8.1.	Kupujúci nadobudne vlastnícke právo na tovar prevzatím tovaru a potvrdením dodacieho listu.

Čl. IX.
Sankcie a zmluvné pokuty
9.1.	Kupujúci má právo pri nedodaní predmetu zmluvy v dohodnutej lehote účtovať predávajúcemu zmluvnú pokutu vo výške 0,05% z ceny nedodaného tovaru za každý aj začatý deň omeškania.
9.2.	Predávajúci má v prípade omeškania platby kupujúcim nárok na úrok                              z omeškania vo výške 0,05% z dlžnej čiastky za každý deň omeškania. 

Čl. X. 
Obaly a balenie
10.1.	Predmet kúpy bude zabalený obvyklým spôsobom tak, aby nedošlo k jeho poškodeniu počas prepravy.
10.2.	Použité obaly sú určené na jednorazové použitie a predávajúci ich nepožaduje vrátiť.

Čl. XI. 
Zánik a vypovedanie zmluvy
11.1.	Zmluvné strany sa dohodli, že zmluvu môže vypovedať ktorákoľvek zo zmluvných strán bez udania dôvodu. Výpovedná lehota pre tento prípad je 3 mesiace.
11.2.	Pri podstatnom porušení povinností vyplývajúcej z tejto zmluvy môže oprávnená strana okamžite od zmluvy odstúpiť. Zmluvné strany sa dohodli, že za podstatné porušenie zmluvnej povinnosti sa považuje:
-  opakované omeškanie s úhradou faktúry o viac ako  14 dní
-  opakované omeškanie s dodávkou tovaru o viac ako 10 dní

Čl. XII.
Záverečné ustanovenia
12.1.  Vzťahy, ktoré vzniknú medzi odberateľom a dodávateľom na základe tejto zmluvy a nebudú zmluvou upravené sa budú riadiť príslušnými ustanoveniami Obchodného zákonníka a ostatnými všeobecne záväznými právnymi predpismi platnými v SR.
12.2.  Zmluva sa uzatvára na dobu určitú do.........................alebo do vyčerpania limitu 15 000 € bez DPH, podľa toho, ktorá skutočnosť nastane skôr. 
12.3.	Zmluvné strany sa dohodli, že zmluva ako aj dodatky a prílohy k nej sa napíšu v slovenskom jazyku. Dodatky k zmluve musia mať písomnú podobu a nadobúdajú platnosť a účinnosť podpisom oboch zmluvných strán.
12.4.	Zmluvné strany prehlasujú, že si zmluvu prečítali, a jej obsahu rozumejú a s ním súhlasia.
12.5.	Zmluva je vyhotovená v štyroch výtlačkoch, z ktorých každá strana obdrží po dvoch vyhotoveniach. 

V Žiline, dňa ............................

Za predávajúceho: 						Za kupujúceho:    

....................................................				.....................................................